1. *számú függelék a 4/2017.(III.24.) önkormányzati rendelethez*

**Az állandó bizottságok tagjainak névsora és lakcíme**

**1./ Ügyrendi, Oktatási és Kulturális Bizottság**

Elnöke: Tóthné Sándor Edit

Tagjai: Sipos István

Gál Bertalan

**2. Pénzügyi és Gazdasági Bizottság**

Elnöke: Palatics Attila

Tagjai: Páricsi László

Demeter József

**3./ Szociális és Egészségügyi Bizottság**

Elnöke: Fekete Zoltán

Tagjai: Tóthné Sándor Edit

Páricsi László

Illés Erika

Antal Erika Bernadett

# A bizottságok feladata és hatásköre

A bizottság – a feladatkörében – előkészíti a képviselő-testület döntéseit, szervezi és ellenőrzi döntéseinek végrehajtását.

A bizottság a feladatkörében ellenőrzi a képviselő-testület döntéseinek az előkészítésére, illetőleg végrehajtására irányuló munkát.  
Ha a bizottság a hivatal tevékenységében a képviselő-testület álláspontjától, céljaitól való eltérést, az önkormányzati érdek sérelmét, vagy a szükséges intézkedés elmulasztását észleli, a polgármester intézkedését kezdeményezheti.

# Az egyes bizottságok konkrét feladatai

1./ Ügyrendi, Oktatási és Kulturális Bizottság

* A képviselő-testület hatáskörébe tartozó személyi kérdések véleményezése, döntésre

való előkészítése.

* Képviselő-testületi titkos szavazás lebonyolítása, eredmény megállapítása.
* Közreműködik az önkormányzati rendelet-tervezetek előkészítésében, véleményezi

azokat.

* Figyelemmel kíséri az SZMSZ rendelkezéseinek hatályosulását, indokolt esetben

intézkedést kezdeményez.

* Javaslatot tesz a képviselő-testületnek a polgármesteri illetmény emelésére.

- Végzi a vagyonnyilatkozatok vizsgálatát.

- Vizsgálja, és döntésre előkészíti az összeférhetetlenségi bejelentéseket.

- Döntésre előkészíti a ”díszpolgári„ cím és egyéb kitüntető címek adományozásának

személyi javaslatait.

* Figyelemmel kíséri az egészségügyi, kulturális, oktatási ágazathoz tartozó intézmények

munkáját, véleményezi tevékenységüket.

* Kezdeményezi adott intézmény vizsgálatát, illetve saját hatáskörben is végezhet

ellenőrzést.

* Javaslatot tesz intézményekre vonatkozó szervezeti változásokra.
* Megtárgyalja a képviselő-testület oktatási, művelődésügyi, nevelési kérdéssel vagy

intézménnyel kapcsolatos előterjesztéseit.

2./ Pénzügyi és Gazdasági Bizottság

* Véleményezi az éves költségvetési javaslatot és a végrehajtásról szóló féléves,

háromnegyed és éves beszámoló tervezeteit, költségvetési koncepciókat.

* Figyelemmel kíséri a pénzügyi gazdálkodás eredményességét.
* Ellenőrizheti az önkormányzati intézmények gazdálkodásának szakszerűségét,

bizonylati fegyelem betartását.

* Javaslatot tesz a képviselő-testületnek a saját bevételek növelését célzó intézkedések

meghozatalára.

* Megállapítja az önkormányzat által kiírt pályázatok eredményét azokban az esetekben,

ha ezt a képviselő-testület nem tartotta fenn magának.

* Közreműködik az önkormányzati vagyonnal való gazdálkodás alapelveinek

Kidolgozásában /gazdasági program/, bonyolítja az értékesítésre szánt önkormányzati

vagyontárgy ármeghatározásával, jelentkezők kiválasztásával, licitálással kapcsolatos

feladatokat.

3./ Szociális és Egészségügyi Bizottság

* Véleményezi az egészségügyi, szociális ellátással összefüggő előterjesztéseket.
* Javaslatot tesz egyes ellátási formák tartalmának és térítési díjának megállapítására.
* Figyelemmel kíséri a folyamatokat, szükség esetén a település egészségügyi, szociális

feladatait érintő intézkedéseket kezdeményez.  
- Dönt az önkormányzat szociális igazgatásról és szociális ellátásokról szóló

rendeletében meghatározott juttatások odaítélésében.